Johannes Carl Andersen

**Johannes Carl Andersen**, nado en Hedensted, Dinamarca, o 14 de marzo de 1873 e finado en Auckland, Nova Zelandia, o 19 de xuño de 1962, foi un poeta, etnólogo, numismático, bibliotecario, editor e historiador neozelandés de orixe dinamarquesa.

## Traxectoria 
### Primeiros anos e formación 
Johannes Carl Andersen naceu o 14 de marzo de 1873 en Klakring, unha vila da Xutlandia central danesa posteriormente rebautizada como Hedensted. Era o segundo fillo de Johanne Marie Hansen (1846-1905) e do reloxeiro Jørgen Andersen (1846-1926), e a familia emigrou a Lyttelton, Nova Zelandia, cando el tiña apenas ano e medio, en outubro de 1874.

Ao pouco de chegar a Nova Zelandia, a familia instalouse en Christchurch, localidade na que Johannes Carl cursou os seus estudos, na *Papanui School*.

Desde a súa xuventude cultivou a poesía, e a finais da década de 1890 e principios da de 1900 publicou poemas en diversos xornais e revistas de Nova Zelandia. Mantivo correspondencia con intelectuais estranxeiros e en 1903 publicou unha colleita dos seus poemas baixo o título de *Songs unsung*. En 1928, Cambridge University Press publicou *The laws of verse* ("As leis do verso"), como resultado dos traballos de Andersen sobre prosodia. Tamén se fixo traducións literarias, entre elas unha versión inglesa da epopea dinamarquesa *Hrolf Krake*, de Adam Oehlenschläger. En 1907 publicou en prosa o compendio de tradicións *Maori life in Ao-tea ("*A vida maorí en Ao-tea"), que o consagrou como unha autoridade na cultura maorí. Foi o gañador dun concurso de Australasia por unha oda súa composta para a inauguración da Exposición Internacional de Nova  Zelandia celebrada en Christchurch en 1906-1907.]]

Dirixiu a prestixiosa revista científica *Transactions* entre 1920 e 1929, e en 1923 foi elixido membro do Instituto Neozelandés. Tamén participou en catro expedicións etnolóxicas do *Dominion Museum* entre 1919 e 1923, nas que tomou contacto coas comunidades maorís e fixo estudos sobre a súa artesanía e unhas rudimentarias gravacións de música tradicional. Froito destas experiencias publicou varios artigos, así como as monografías *Maori string figures* ("Figuras de corda maorís") (1927) e *Maori music with its Polynesian background* ("Música maorí con orixe polinesia") (1934).

Andersen foi membro da Sociedade Polinesia, e en 1925 converteuse en coeditor do seu órgano de expresión, o *Journal of the Polynesian Society*, e continuou como editor único a partir de 1931. Tamén foi o primeiro bibliotecario da Biblioteca Alexander Turnbull, a colección neozelandesa máis importante de fondos manuscritos e impresos, entre 1919 e 1937.

Ademais das súas publicacións acerca dos seus temas de interese, Andersen exercía adoito como conferenciante en colexios, entidades culturais e, sinaladamente, nas escolas de verán para profesores. profesora da Escola Normal de Christchurch, coa que casou, nesa mesma cidade, o 9 de maio de 1900.

## Recoñecementos 
* 1935: membro da Orde do Imperio Británico.
* 1944: medalla e premio Hector Memorial, da Real Sociedade de Nova Zelandia, pola súa contribución á antropoloxía neozelandesa.
* 1948: Cabaleiro de Dannebrog, nomeado polo rei de Dinamarca.

## Publicacións 
[miniatura|Portada de *Bird-song and New Zealand Song Birds* ([1926).]]
Johannes Carl Andersen foi autor de arredor de 30 traballos monográficos e opúsculos. Esta é unha escolma dos máis salientables da súa traxectoria:

* (1903) *Songs unsung*. Whitcombe & Tombs, Auckland.
* (1907) *Maori life in Ao-tea*. Whitcombe & Tombs, Auckland.
* (1916) *Jubilee history of South Canterbury*. Whitcombe & Tombs, Auckland.
* (1924) '**. Whitcombe & Tombs, Auckland.
* (1926) **'. Whitcombe & Tombs, Auckland.
* (1927) *New Zealand tales and translations from the Danish*. Ferguson & Osborn, Wellington.
* (1927) *Place names of Banks Peninsula*. NZ Board of Science and Art, Wellington.
* (1927) *Maori string figures*. Board of Maori Ethnological Research, Wellington.
* (1928) ''*. Cambridge University Press, Cambridge.
* (1928) *Myths & legends of the Polynesians*. G.G. Harrap.
* (1934) *Maori music with its Polynesian background*. Thomas Avery & Sons
* (1936) *The lure of New Zealand book collecting*. Whitcombe and Tombs.
* (1936) **. L. T. Walkins, Wellington.
* (1944) *Songs for the N.Z. Anglo-Danish Society*.
* (1946) *Polynesian literature: Māori poetry (waiata and tangi)*. J. C. Andersen.
* (1948) *The Māori tohunga and his spirit world*. Thomas Avery, New Plymouth.
* (1949) **. Simpson & Wiljiams, Christchurch.
* (1951) *The tui-cymbalist and other verses*. Phoenix Printing Company, Wellington.
* (1953) *Insect Watching*. A.H. & A.W. Reed, Wellington.
* (1956) *The Mair family*. Wellington.

## Notas 
## Véxase tamén 
### Bibliografía 
* Gibbons, P. J. (1966). "Andersen, Johannes Carl". En *Dictionary of New Zealand Biography (Te Ara: the Encyclopedia of New Zealand).*
* Gibbons, P. J. (1985). *Johannes C. Andersen and Catherine Andersen.* Hamilton, 1985.
* Petersen, G. C. (1961). *Who's Who in New Zealand* (7ª ed). AH & AW Reed.
* Taylor, C. R. H. (1966). "Andersen, Johannes Carl". En *An encylopaedia of New Zealand.'' A. H. McLintock, Wellington.